พะเนียง กานตรัตน์

พลอากาศเอก พะเนียง กานตรัตน์ เป็นนายทหาร เคยดำรงตำแหน่งผู้บัญชาการทหารอากาศ และรัฐมนตรีว่าการกระทรวงกลาโหม 

**ประวัติ**

**ชีวิตส่วนตัว**
พล.อ.อ. พะเนียง มีชื่อเล่น น้อง เกิดเมื่อวันที่ 1 เมษายน พ.ศ. 2465 ที่ตำบลบางหัวเสือ อำเภอพระประแดง จังหวัดสมุทรปราการ เป็นบุตรของนายนวล และนางบาง แก้วงาม
พล.อ.อ. พะเนียง ได้สมรสกับคุณหญิงสุรนุช กานตรัตน์ (สกุลเดิม ทรัพยสาร) เมื่อวันที่ 11 สิงหาคม พ.ศ. 2487 มีบุตรทั้งหมด 4 คน

**การศึกษา**
พล.อ.อ. พะเนียง สำเร็จการศึกษา ดังนี้

**ก่อนรับราชการ**
 โรงเรียนวัดทรงธรรม- โรงเรียนมัธยมวัดเทพศิรินทร์- โรงเรียนเทคนิคทหารบก รุ่นที่ 5

**หลังรับราชการ**
 โรงเรียนการบิน กองทัพอากาศ- โรงเรียนการบินเซ็นทรัล (CFS), กองทัพอากาศสหราชอาณาจักร- หลักสูตรนายเรืออากาศ โรงเรียนนายเรืออากาศสหรัฐ (SOS), กองทัพอากาศสหรัฐ- โรงเรียนปฏิบัติการทางอากาศ - ภาคพื้นดิน (AGOS), กองทัพอากาศสหรัฐ- โรงเรียนเสนาธิการทหารอากาศ รุ่นที่ 2- วิทยาลัยเสนาธิการทหารอากาศ (ACSC), กองทัพอากาศสหรัฐ- หลักสูตรนายเรืออากาศการต่อสู้ (Combat Crew Training) บนเครื่องบินที - 33 กับ เอฟ - 84จี- วิทยาลัยการทัพบก ชุดที่ 3- วิทยาลัยป้องกันราชอาณาจักร รุ่นที่ 7- หลักสูตรการบริหารการป้องกัน ชั้นนายทหารอาวุโส โรงเรียนระดับบัณฑิตศึกษากองทัพเรือ (NPS), กองทัพเรือสหรัฐ

**การรับราชการ**
รับราชการครั้งแรกในปี พ.ศ. 2484 ในช่วงสงครามมหาเอเชียบูรพา ในยศ "เรืออากาศตรี" จากนั้นได้เติบโตในหน้าที่ราชการเรื่อยมา ได้ดำรงตำแหน่งสำคัญ ๆ เช่น - พ.ศ. 2500 : ผู้บังคับกองบินน้อยที่ 1- พ.ศ. 2501 : ผู้ช่วยทหารอากาศ ประจำสถานเอกอัครราชทูตไทย ณ กรุงลอนดอน สหราชอาณาจักร- พ.ศ. 2506 : เจ้ากรมยุทธการทหารอากาศ- พ.ศ. 2518 : เสนาธิการทหารอากาศ- พ.ศ. 2520 : ผู้บัญชาการทหารอากาศ 
นอกจากนี้ยังดำรงตำแหน่งสมาชิกสภานิติบัญญัติแห่งชาติ, ตุลาการศาลทหารสูงสุด รัฐมนตรีช่วยว่าการกระทรวงกลาโหม 3 สมัย และรัฐมนตรีว่าการกระทรวงกลาโหม ในสมัยรัฐบาล พล.อ. เปรม ติณสูลานนท์ เป็นนายกรัฐมนตรี
เมื่อครั้งดำรงตำแหน่งรัฐมนตรีว่าการกระทรวงมหาดไทยนั้น ได้เกิดเหตุกบฏ 9 กันยา ขึ้น ในวันที่ 9 กันยายน พ.ศ. 2528 ที่ทหารบกเหล่าทหารม้า และทหารอากาศสังกัดอากาศโยธินกลุ่มหนึ่ง นำกำลังก่อการยึดอำนาจแต่ทว่าไม่สำเร็จ ซึ่งเหตุการณ์ได้จบลงที่ คณะทหารผู้ก่อการได้หลบหนีออกนอกประเทศไป และหลังเหตุการณ์นี้ พล.อ.อ. พะเนียง ได้ถูกเพ่งเล็งว่าเป็นหนึ่งในผู้ร่วมก่อการครั้งนี้ด้วย ร่วมกับนายทหารชั้นผู้ใหญ่หลายคน อาทิ 
# พล.อ. เสริม ณ นคร
# พล.อ. เกรียงศักดิ์ ชมะนันท์
# พล.อ. ยศ เทพหัสดิน ณ อยุธยา 
# พล.อ.อ. อรุณ พร้อมเทพ

**การถึงแก่อนิจกรรม**
พล.อ.อ. พะเนียง กานตรัตน์ ถึงแก่อนิจกรรมเมื่อวันที่ 7 กรกฎาคม พ.ศ. 2553 เวลา 3.30 น. ด้วยโรคมะเร็งปอดระยะสุดท้าย ที่โรงพยาบาลภูมิพลอดุลยเดช สิริอายุได้ 88 ปี มีพิธีพระราชทานเพลิงศพเมื่อวันที่ 24 พฤศจิกายน พ.ศ. 2555 ณ ฌาปนสถานกองทัพอากาศ วัดพระศรีมหาธาตุวรมหาวิหาร

**เครื่องราชอิสริยาภรณ์**
พลอากาศเอก พะเนียง กานตรัตน์ ได้รับพระราชทานเครื่องราชอิสริยาภรณ์ ดังนี้
2515- พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 UK :
** พ.ศ. 2504 - 80x80px เครื่องราชอิสริยาภรณ์รอยัลวิกตอเรียน ชั้นสร้อยแพร (CVO)- มาเลเซีย :
** พ.ศ. 2522 - 80x80px เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2- USA :
** พ.ศ. 2523 - 80x80px ลีเจียนออฟเมอริต ชั้นผู้บังคับบัญชา- เกาหลีใต้ :
** พ.ศ. 2524 - 80x80px เครื่องอิสริยาภรณ์กิตติคุณแห่งการทูต ชั้นที่ 1- เวียดนามใต้ :
** พ.ศ. 2510 - 80x80px เครื่องอิสริยาภรณ์ราชการดีเด่นเวียดนาม ชั้นที่ 1 (ทหารอากาศ)
** พ.ศ. 2506 - 80x80px เหรียญเกียรติยศกองทัพเวียดนาม ชั้นที่ 1

**อ้างอิง**
2553
หมวดหมู่:ทหารอากาศชาวไทย
หมวดหมู่:พลอากาศเอกชาวไทย
หมวดหมู่:พลอากาศโทชาวไทย
หมวดหมู่:รัฐมนตรีว่าการกระทรวงกลาโหมไทย
หมวดหมู่:ผู้บัญชาการทหารอากาศไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนเสนาธิการทหารอากาศ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา